Teisingas krosas

Teisingas krosas () – 1950 m. JAV filmas, sportinė drama. Režisierius – John Sturges, scenarijaus autorius – Charles Schnee, prodiuseris – Armand Deutsch. Pagrindinius vaidmenis atliko June Allyson, Ricardo Montalban, Dick Powell ir Lionel Barrymore. Nedidelį vaidmenį atliko Marilyn Monroe.

 Siužetas 
Prizininkas boksininkas Džonis Monteresas (Johnny Monterez) pyksta ant pasaulio, nes jaučiasi persekiojamas dėl savo meksikietiškos kilmės. Dar blogiau tai, kad dėl ilgų kovos metų jo dešinė ranka yra nesveika. Džonis įsimyli Petę O’Meli (Pat O’Malley), gražią savo vadybininko dukterį, nors jo draugas Rikas Garvis (Rick Garvey) jau yra ja susižavėjęs. Reikalai visiškai komplikuojasi, kai Džonis, nepaisydamas Riko norų, sutinka rungtis su grėsmingu varžovu.

 Aktoriai 
 June Allyson – Pat O’Malley
 Dick Powell – Rick Garvey
 Ricardo Montalban – Johnny Monterez
 Lionel Barrymore – Sean O’Malley
 Teresa Celli – Marina Monterez
 Barry Kelley – Allan Goff
 Tom Powers – Tom Balford
 Mimi Aguglia – mama Monterez
 Marianne Stewart – Audrey
 John Gallaudet – Phil Tripp
 Wally Maher – pirmasis reporteris
 Larry Keating – antrasis reporteris
 Kenneth Tobey – Ken’as, trečiasis reporteris
 Bert Davidson – ketvirtasis reporteris
 Marilyn Monroe – Dusky Ledoux (titruose nenurodyta)
 Robert Osterloh – Totem’as, Heldon’o vadybininkas (titruose nenurodytas)

 Kritikų ir žiūrovų atsiliepimai 
Pasak MGM ataskaitų, filmas kainavo 873 000 dolerių, o uždirbo 955 000 dolerių JAV bei Kanadoje, taip pat 347 000 dolerių kitose šalyse, taigi kino kompanija patyrė 64 000 dolerių vertės nuostolį.The Eddie Mannix Ledger, Los Angeles: Margaret Herrick Library, Center for Motion Picture Study.

Savo recenzijoje, pasirodžiusioje tinklalapyje „Dennis Schwartz Movie Reviews“, Denis Švarcas (Dennis Schwartz) filmą įvertino kaip B- (žemo biudžeto filmai) kategorijos ir jį pavadino „nuobodžia bokso melodrama“. Remdamasi mažiau nei 50-čia žiūrovų balsų, vertinimų apibendrinimo svetainė „Rotten Tomatoes“ filmui suteikė 11% reitingą.

 Nuorodos 
 Filmo „Teisingas krosas“ ištrauka su Marilyn Monroe („YouTube“ kanalas, anglų k.)

 Išnašos 

Kategorija:1950 filmai
Kategorija:Dramos
Kategorija:MGM filmai
Kategorija:JAV filmai